รองนายกรัฐมนตรี ยืนยันกำหนดวันเลือกตั้งซ่อมจังหวัดนครปฐม ทันกรอบเวลา 45 วัน คาดพระราชกฤษฏีกาเพื่อให้มีการเลือกตั้งจะออกภายใน 1-2 วันนี้
รองนายกรัฐมนตรี ยืนยันกำหนดวันเลือกตั้งซ่อมจังหวัดนครปฐม ทันกรอบเวลา 45 วัน คาดพระราชกฤษฏีกาเพื่อให้มีการเลือกตั้งจะออกภายใน 1-2 วันนี้นายวิษณุ เครืองาม รองนายกรัฐมนตรี กล่าวถึงการเลือกตั้งซ่อมในพื้นที่เขต 5 จังหวัดนครปฐม เกี่ยวกับการนับวันเลือกตั้งภายใน 45 วัน ว่าจะเริ่มนับในวันที่พระราชกฤษฏีกาเพื่อให้มีการเลือกตั้ง ส.ส.ออกมา ไม่ใช่นับตั้งแต่วันที่มีตำแหน่งว่าง เช่นเดียวกับกรณีจังหวัดขอนแก่น ก็จะใช้มาตรฐานเดียวกัน สำหรับขั้นตอนนั้นพระราชกฤษฎีกาฯจะออกภายใน 45 วัน หลังจากตำแหน่งว่าง และไม่มีการระบุว่าจะมีการเลือกตั้งในวันใด เพราะคณะกรรมการการเลือกตั้งต้องเป็นผู้กำหนดวันเลือกตั้งภายใน 5 วัน นับแต่วันที่พระราชกฤษฎีกาประกาศใช้ โดยวันเลือกตั้งจะเป็นวันใดก็ได้ภายใน 45 วัน นับจากพระราชกฤษฎีกาประกาศใช้เช่นกัน ซึ่งยืนยันว่าทันต่อกำหนดการอย่างแน่นอน ขณะที่ในส่วนของพระราชกฤษฎีกาการเลือกตั้งซ่อมเขต 5 นครปฐมนั้น คาดว่าจะออกมาภายใน 1-2 วันนี้ส่วนกรณีที่มีกระแสข่าวว่านายธนาธร จึงรุ่งเรืองกิจ หัวหน้าพรรคอนาคตใหม่ มีส่วนเกี่ยวข้องจ้างล็อบบี้ยิสต์ทำลายชื่อเสียงรัฐบาลจะมีผลทางกฎหมายหรือไม่นั้น นายวิษณุไม่ขอตอบในประเด็นดังกล่าว